Γιελένα Μούχινα

Η Γιελένα Μούχινα (Еле́на Вячесла́вовна Му́хина, Μόσχα, 1 Ιουνίου 1960 — 22 Δεκεμβρίου 2006) ήταν Ρωσίδα γυμνάστρια.

Στο Παγκόσμιο Πρωτάθλημα Καλλιτεχνικής Γυμναστικής του 1978 κατέκτησε χρυσά μετάλλια στο σύνθετο ατομικό και στο ομαδικό, ενώ στα όργανα πήρε ένα χρυσό και δύο ασημένια. Στα ευρωπαϊκά πρωταθλήματα του 1977 και του 1979 πήρε συνολικά τέσσερα χρυσά, δύο ασημένια και ένα χάλκινο μετάλλιο. Η ΕΣΣΔ την τίμησε με το Βραβείο Λένιν, ενώ το 1983 η Διεθνής Ολυμπιακή Επιτροπή της απένειμε το ασημένιο μετάλλιο της Ολυμπιακής Τιμής.

Δύο εβδομάδες πριν από τους Ολυμπιακούς του 1980 τραυματίστηκε κατά τη διάρκεια προπόνησης στη σπονδυλική στήλη και έκτοτε έμεινε τετραπληγική. Πέθανε από επιπλοκές της τετραπληγίας στις 22 Δεκεμβρίου του 2006 και τάφηκε στο νεκροταφείο του Τροεκουρόφ στη Μόσχα.

Παραπομπές

Σοβιετικοί αθλητές της γυμναστικής
Ρώσοι αθλητές της γυμναστικής